Joseph Estrada

Jose Marcelo Ejercito (lahir 19 April 1937), lebih dikenali sebagai Joseph Ejercito Estrada atau Erap (kawan), ialah seorang pelakon filem di Filipina dan Presiden Filipina ke-13 dari 30 Jun 1998 hingga 20 Januari 2001. Beliau digulingkan oleh Revolusi Kuasa Rakyat Kedua selepas menjalani perbicaraan pencabaran kedua di Senat yang menyaksikan sebelas orang senator Filipina enggan memeriksa sampul kedua akaun bank Jose Velarde yang dipercayai membuktikan beliau mengamalkan rasuah. 

Beliau turut bertanding dalam Pilihan raya Filipina 2010 pada 10 Mei 2010 tetapi tewas ditangan Senator Benigno Aquino III.

Kerjaya lakonan 
Estrada terkenal sebagai pelakon / hero dalam filem-filem rakyat di Filipina. Popularitinya menyamai Presiden Amerika Syarikat Ronald Reagan yang menjadi pelakon koboi Hollywood.

Presiden Filipina ke-13 
Estrada bermula sebagai datuk bandar San Juan pada 1969, kerusi senator (1987), naib presiden (1992) dan kemuncaknya sebagai presiden (1998). Pada 1998, slogan kempen beliau  'Erap Para sa Mahirap (Erap untuk rakyat miskin), membolot undi tertinggi di 12 daripada 15 wilayah dan seterusnya menewaskan pencabarnya, bekas Speaker Dewan Perwakilan Rakyat, Jose de Venecia dengan kelebihan undi sebanyak 6 juta.

Beliau menjadi Presiden Filipina selepas menang dalam Pilihan raya Filipina 1998. Pada 1 Julai 1998, beliau mengangkat sumpah sebagai presiden ke-13. 

Beliau berikrar akan membaiki kehidupan rakyat miskin. Malangnya, beliau digulingkan daripada Istana Malacanang atas tuduhan rasuah.

Semasa memerintah, Estrada bertindak menyerang pemberontak Barisan Pembebasan Islam Moro (MILF) di Mindanao terutama di Jolo

Kesalahan rasuah 
Pada 8 Mac 2001, Malaysia dan Thailand tidak menerima permintaan mana-mana pihak untuk memberi perlindungan politik kepada Estrada.

Pada 4 April 2001, perbicaraan Estrada bermula semasa Ombudsman Aniano Desierto memfailkan dakwaan rasuah 4 bilion peso Filipina. Beliau turut dituduh bersumpah bohong kerana mengisytiharkan nilai palsu aset dan menyalahgunakan identiti Jose Velarde, kepada mahkamah anti-rasuah Sandiganbayan. 

Pada 12 September 2007, beliau menjadi Presiden Filipina pertama yang disabitkan kesalahan setelah mahkamah Sandiganbayan mendapatinya bersalah atas tuduhan menjarah yang boleh dihukum melalui reclusión perpetua. Beliau ditahan di rumah rehatnya di Tanay, Rizal, tetapi akhirnya diampunkan oleh Presiden Gloria Macapagal-Arroyo pada 25 Oktober 2007.

Pada Oktober 2007, Arroyo bersetuju memberi pengampunan kepada Estrada. Beliau menjelajah seluruh Filipina dan menyampaikan barangan makanan, ubat-ubatan dan pakaian sebagai tanda terima kasih di atas sokongan rakyat jelata.

Bertanding presiden kali kedua 
Joseph Estrada mencuba nasib di kawasan kelahirannya Manila dalam Pilihan raya Filipina 2010 pada 10 Mei 2010. Perlembagaan Filipina 1987 jelas menyatakan presiden yang pernah memang dilarang bertanding buat kali kedua. Mahkamah Agung Filipina akan menentukan kesahihan pencalonan beliau. Alasannya Estrada tidak bersara tetapi dilucutkan jawatan, maka beliau tidak tertakluk kepadanya.

Imej Estrada sebagai hero orang msikin sudah tercalar. Kesalahan rasuah memang terbukti, bukan direka-reka.

Tewas 
Dalam Pilihan raya Filipina 2010,  Estrada telah tewas ditangan Senator Benigno Aquino III  yang dinobatkan sebagai Presiden Republik Filipina yang baru pada 30 Jun 2010.

Galeri

Rujukan

Pautan luar 

 Official Website of Joseph "Erap" Estrada
 
 Joseph Estrada Curriculum Vitae 
 Malacañang Museum Official Biography
 
 

Kelahiran 1937
Orang hidup
Pelakon lelaki Filipina
Presiden Filipina
Naib Presiden Filipina
Pemimpin yang digulingkan melalui rampasan kuasa
Roman Katolik Filipina